Thaise politikus vas ná hy agt jaar wegkruip | Nuus24
Thaise politikus vas ná hy agt jaar wegkruip
Sakeman, seuns vas vir moord-sameswering
Bangkok – Die polisie het ‘n voortvlugtige politikus in hegtenis geneem wat agt jaar gelede verdwyn het nadat hy daaraan skuldig bevind is dat hy ‘n gewapende man gehuur het om ‘n opponent te skiet.Die 75-jarige Somchai Khunpleum is in ‘n motor in hegtenis geneem terwyl hy uit Bangkok na sy tuisdorp Chonburi in die ooste van Thailand gereis het, het lt.genl. Pongpat Chayaphan Woensdag gesê.Somchai is die pa van die huidige minister van kultuur, Sonthaya Khunpleum.Die hooggeregshof het hom in 2004 tot 25 jaar tronkstraf gevonnis ná die sameswering tot moord op ‘n politieke opponent. Hy is ook tot vyf jaar tronkstraf gevonnis vir ‘n korrupsiesaak.Somchai is in 2005 op borgtog vrygelaat en het glo uit die land gevlug.Die polisie sê ‘n kommandospan het hom Woensdag na ‘n hospitaal in Bangkok gevolg waar hy ‘n mediese afspraak onder ‘n vals naam gehad het.– Volg Nuus24 op Twitter - Sapa - AP
Lees meer oor: thailand | politici | moorde VOLGENDE OP NUUS24X